Parolan Rottingin klassikko-kukkapöytä ja tuoli vuodelta 1970
**Parolan Rottinki Oy** on Hattulassa toimiva perheyritys, joka suunnittelee ja maahantuo rottinkisia huonekaluja ja pientuotteita. Yrityksen vaiherikas historia sisältää kolme isoa kriisiä: rottingin maahantuontikiellon 1986, yrityksen perustajan kuoleman vuotta myöhemmin ja polyrottinki-buumin 1990-luvun lopussa.

Historiaa
---------

Parolan Rottinki sai alkunsa vuonna 1967, kun Aulis ja Toini Herranen muuttivat asumaan 6-vuotiaan tyttärensä Anittan kanssa Parolan Kanunginmäkeen, entisen autoverstaan yläkertaan. Pariskunta oli aiemmin tehnyt rottikikalusteita Loimaalla näkövammaisten palveluksessa, ja Aulis Herranen oli suorittanut rungon painajan kisällin tutkinnon. Yhdessä Aulis ja Toini Herranen alkoivat pyörittää rottinkiverstasta ja tekivät huonekaluja uuden kodin kellaritiloissa. Yrityksen nimi oli aluksi *T:mi Aulis Herranen*, mutta muuttui myöhemmin Parolan Rottingiksi. 

Vuonna 1970 Aulis Herranen suunnitteli rottingista riippukeinun ja valmisti itse käsin ensimmäiset myyntikappaleet. Riippukeinusta tuli klassikko, jonka suosio ei ole vielä tänäkään päivänä laantunut.

#### Kolme isoa kriisiä kolmen vuoden aikana

Parolan Rottinki on historiansa aikana käynyt läpi kolme isoa kriisiä ja muutamia pienempiä takaiskuja, ja selvinnyt niistä voittajana. 

Ensimmäinen kriisin paikka oli vuonna 1986, jolloin Indonesia kielsi rottingin maastaviennin kuolemanrangaistuksen uhalla. Yrityksen oli irtisanottava yrityksen käsityöläiset. Pariskunta ei kuitenkaan halunnut luovuttaa, ja niinpä Aulis Herranen matkusti Indonesiaan etsimään yhteistyökumppania. Kun sellainen löytyi, Parolan rottinki saattoi jatkaa rottinkituotteiden suunnittelijana ja maahantuojana. Kalusteet tehdään nykyisin Indonesiassa paikallisin voimin.

Kun yhteistyökumppanuus Indonesiaan oli saatu solmittua, Aulis Herranen menehtyi vuonna 1987 sairauskohtaukseen. Tytär Anitta Herranen keskeytti äitiysvapaansa ja tuli töihin äitinsä rinnalle. 

Seuraavat kymmenisen vuotta Anitta Herranen luotsasi Parolan Rottinkia ja toiminta pyöri tasaisesti, kunnes 1990-luvun loppupuolella iski kolmas suuri kriisi: muotiin tulivat muoviset polyrottinkituotteet ja aidon rottingin myynti romahti.

Anitta Herranen lähti Indonesiaan tutustumaan paikallisiin rottinkimessuihin ja hankkimaan uusia ideoita. Parolan Rottingin tuotevalikoimaa laajennettiin ja lisäksi perustettiin myymälä, jonka yritys avasi omiin tiloihinsa Hitsaajantielle 2010-luvun alkupuolella. Pienin askelin yritys lähti jälleen nousuun.

Pieniä takaiskuja on koettu myöhemminkin. Marraskuussa 2018 trombi nosti Parolan Rottingin hallin katon ilmaan, ja seuraavalla viikolla varkaat iskivät myymälään. Myymälästä varastettiin muun muassa kassakaappi, joka löytyi myöhemmin avattuna metsästä Nokialta. Parolan Rottinkiin tehdystä murrosta ja varkaudesta pidätettiin kuusi romanialaismiestä.

Tällä hetkellä Parolan Rottinki on lähes velaton yritys, jonka tulevaisuus näyttää valoisalta. Ekobuumin myötä ympäristöystävällinen rottinki on kovassa suosiossa.

Parolan Rottingin tuotteita myyvät muun muassa A-lehtien tytäryhtiö Finnish Design Shop.

Lähteet
-------

* Avotakka 9/16
* Helsingin Sanomat 22.7.2012, D1
* Glorian koti 7/13, 85
* Avotakka 5/13, s. 29
* Sisustusvinkki syksy 2009, s. 68
* Opus 2/14, s. 6-7
* Maalla-lehti 5/15, s. 64
* 
* Ilta-Sanomat: *Käsityöläisistä yrittäjiksi*:
* Hämeen Sanomat: *Rottinki on taipunut muutosten edessä*:
* Avotakka: *Kaksi kriisiä ja uusi aalto: 50-vuotias Parolan Rottinki luottaa luonnonmateriaalibuumiin*:
* Hämeen Sanomat: *Saunailta ja metsästäjäporukka johdattivat Parolan Rottingin murtovarkaiden jäljille*:  (Arkistoitu – Internet Archive)
* Opinnäytetyö: *Liiketalouden laajentamisen kannattavuuslaskelmat - Case Parolan Rottinki Oy*:
* Kaupunkiuutiset: *Aito rottinki on taas suosiossa*
* Raumalainen: *Nyt eletään rottinkien renessanssi*a:
* Hämeen Sanomat: *Parolan Rottingissa oli yrittäjää vastassa murtovarkaiden jäljiltä hävityksen kauhistus:*

### Viitteet

1. ↑  Yirtystiedot Parolan Rottinki Oy *Taloussanomat*. Viitattu 29.7.2019.
2. 1 2  Koti täynnä rottinkia *is.fi*. Viitattu 29.7.2019.
3. 1 2 3  Rottinki on taipunut muutosten edessä *Hämeen Sanomat*. Viitattu 29.7.2019.
4. 1 2  Historia *Parolan Rottinki*. Viitattu 29.7.2019.
5. ↑  Kaksi kriisiä ja uusi aalto *Meillä kotona*. Viitattu 29.7.2019.
6. ↑  Liiketalouden laajentamisen kannattavuuslaskelmat Case Parolan Rottinki Oy *Theseus*. Viitattu 29.7.2019.
7. ↑  Parolan Rottingissa oli yrittäjää vastassa murtovarkaiden jäljiltä hävityksen kauhistus *Hämeen Sanomat*. Viitattu 29.7.2019.
8. ↑  Saunailta ja metsästäjäporukka johdattivat Parolan Rottingin murtovarkaiden jäljille *Hämeen Sanomat*.  Arkistoitu 29.7.2019. Viitattu 29.7.2019.
9. ↑  Onko sinulla? Nämä asiat löytyvät nyt trendikkäästä kodista *iltalehti.fi*. Viitattu 29.7.2019.
10. ↑  Rakas inhokki tuli takaisin – sisustajat haluavat nyt rottinkituolin *is.fi*. Viitattu 29.7.2019.
11. ↑  Aito rottinki on taas suosiossa *kaupunkiuutiset.com*. Viitattu 29.7.2019.

Aiheesta muualla
----------------

* Sisustusblogi:
* Blogi:
* Blogi:  (Arkistoitu – Internet Archive)
* KPK-lehdet: Pieni päivitys tuo eloa kalusteeseen: Merenneito värittää rottingin herkuksi:
* Blogi:
* Blogi:
* Blogi: